Diari Oficial de la Generalitat Valenciana


Sumari del DOGV 8223, del 30-01-2018 (2018/818)

ACORD de 26 de gener de 2018, del Consell, de declaració d'ocupació urgent dels béns i drets subjectes a expedient d'expropiació forçosa de l'EMSHI, projecte complementari d'afecció de terrenys per a l'execució de les obres de la nova adducció des de l'ETAP de La Presa (Manises) a la xarxa metropolitana d'aigua en alta. Tram II.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/818


Data del document
:   26-01-2018

Organisme emissor
:   Presidència de la Generalitat

Tipus de document
:   Acord

ACORD de 26 de gener de 2018, del Consell, de declaració d'ocupació urgent dels béns i drets subjectes a expedient d'expropiació forçosa de l'EMSHI, projecte complementari d'afecció de terrenys per a l'execució de les obres de la nova adducció des de l'ETAP de La Presa (Manises) a la xarxa metropolitana d'aigua en alta. Tram II. [2018/818]  
Antecedents de fet  
Primer. Mitjançant Acord de la Junta de Govern Local de l'Entitat Metropolitana de Serveis Hidràulics (EMSHI), de data 15 de setembre de 2016, es va aprovar el Projecte complementari d'afecció de terrenys per a l'execució de les obres de la nova adducció des de l'estació de tractament d'aigua potable (ETAP) de La Presa (Manises) a la xarxa metropolitana d'aigua en alta. Tram II.  
Segon. Es va formalitzar l'acta de replantejament del projecte, on consta la viabilitat del projecte en els terrenys que cal expropiar.  
Tercer. La relació concreta i individualitzada de béns i drets objecte d'expropiació, es va aprovar inicialment mitjançant l'acord de la Junta de Govern Local de l'Entitat Metropolitana de Serveis Hidràulics, de data 15 de setembre de 2016, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província de València número 50, de 13 de març de 2017, en el diari Las Provincias de 16 de març de 2017, i es va exposar, a més, al tauler d'anuncis de l'ajuntament de Manises. Es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa, els articles 17 i 18 del seu Reglament, i l'article 83 de la Llei 39/2015, d'1 d'octubre, del procediment administratiu comú de les administracions públiques.  
Al llarg del tràmit d'exposició pública s'ha presentat una al·legació per la Confederació Hidrogràfica del Júcar, la qual s'ha resolt per l'acord de la Junta de Govern Local de l'Entitat Metropolitana de Serveis Hidràulics, de data 5 d'octubre de 2017.  
Quart. Mitjançant Acord de la Junta de Govern Local de l'Entitat Metropolitana de Serveis Hidràulics, de data 5 d'octubre de 2017, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte d'obres esmentat.  
Cinqué. La sol·licitud d'ocupació urgent de béns i drets afectats per l'expropiació es va formular en els acords de la Junta de Govern Local de l'Entitat Metropolitana de Serveis Hidràulics, de data 15 de setembre de 2016 i 5 d'octubre de 2017, fonamentada en les raons justificades en l'informe del Cap de Servei d'Abastiment, de data 6 de setembre de 2016, i que són les següents:  
«L'Àrea Metropolitana de València, s'abasteix de due plantes, quedant la meitat sud-est abastida per un únic aqüeducte procedent de l'ETAP El Realón, que ja va de manera natural just de capacitat.  
  
La resta de la zona queda abastit per les quatre adduccions que vénen de l'ETAP de La Presa. De les quatre, dos estan en pèssim estat, amb avaries molt freqüents i en un estat notable de precarietat.  
Una altra està constituïda per un material de comportament no molt adequat, que no resisteix cap sobreesforç. Quan s'ha necessitat sobrecarregar-lo encara que lleugerament, s'han produït rebentades d'important perillositat per a la seguretat de les persones i béns afectes a serveis públics essencials. Deixant el subministrament a poblacions en greu precarietat, mentre es procedeix a la reparació.  
Aquest conducte s'està substituint per un altre, per fases, a mesura que es poden buscar buits temporals operatius sense comprometre el subministrament.  
El quart i últim, està en un raonable estat de servei, a pesar d'haver superat la seua vida prevista. Però la seua capacitat és limitada i en aquest moment, ja s'està utilitzant en condicions límit.  
En resum, qualsevol fallada en qualsevol adducció, compromet seriosament l'abastiment d'aigua potable a una població d'unes 500.000 persones, amb els consegüents perills i riscos d'un desabastiment d'aigua potable per a la salut de les persones, a causa de l'escassetat d'aigua i talls en el subministrament per l'estat deficitari i contínues avaries de les actuals instal·lacions.  
Aquest és el motiu pel qual es planteja l'execució ex novo de la nova adducció objecte del projecte citat.  
Atesa la precarietat de l'abastiment i el greu risc sanitari per a la població de l'àrea metropolitana és molt important que les obres s'inicien a la màxima brevetat.  
Prèviament ja es va informar en el mateix sentit els terrenys precisos per al tram I d'aquesta obra, i es va iniciar l'expropiació del tram II.  
Atés que l'esmentat tram I està en execució accelerada i encara no s'han obtingut els terrenys necessaris per al tram II, es considera urgent l'adquisició de terrenys per al tram II».  
Sisé. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic a què es fa referència, segons l'acord de la Junta de Govern Local de l'Entitat Metropolitana de Serveis Hidràulics, de data 15 de setembre de 2016.  
En l'expedient administratiu consta, a més, la retenció de crèdit d'acord amb el que estableix l'article 52.1 de la Llei d'expropiació forçosa.  
  
Fonaments de dret  
I. L'Entitat Metropolitana de Serveis Hidràulics té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa, ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
  
Per tot això, d'acord amb les competències que corresponen a la Presidència de la Generalitat en matèria d'administració local, a proposta del president del Consell, el Consell, prèvia deliberació, en la reunió de 26 de gener de 2018,  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiador instruït per l'Entitat Metropolitana de Serveis Hidràulics, per a l'execució del Projecte complementari d'afecció de terrenys per a l'execució de les obres de la nova adducció des de l'estació de tractament d'aigua potable (ETAP) de La Presa (Manises) a la xarxa metropolitana d'aigua en alta. Tram II.  
  
  
Relació de béns afectats:  
  
Núm.: 1.  
Tipus de terreny: rústic.  
Ref. cadastral: 69719U868584985639GN.  
Pol.: 005.  
Parc.: 047.  
Localització: Manises.  
Interessats: Comunitats de Regants de les sèquies de Quart i Benàger Faitanar.  
Expro. (m²): 0,00.  
Servitud (m²): 113,04.  
Ocupació temporal (m²): 0,00.  
  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 29 de gener de 2018  
  
La consellera secretària,  
MÓNICA OLTRA JARQUE